Document ID: 31994D0137

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Φεβρουαρίου 1994 για τροποποίηση της απόφασης 92/588/ΕΟΚ σχετικά με το πολυετές πρόγραμμα προσανατολισμού του αλιευτικού στόλου της Γαλλίας για την περίοδο 1993-1996 σύμφωνα με τον κανονισμό (ΕΟΚ) αριθ. 4028/86 του Συμβουλίου (Το κείμενο στη γαλλική γλώσσα είναι το μόνο αυθεντικό) (94/137/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με τις κοινοτικές ενέργειες για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 3946/92 (2), και ιδίως το άρθρο 4 και το άρθρο 5 παράγραφος 2,
Εκτιμώντας:
ότι, σύμφωνα με την απόφαση 92/588/ΕΟΚ (3), η Γαλλία διαβίβασε τα σχετικά στοιχεία για την κατάσταση του αλιευτικού στόλου των υπερπόντων τμημάτων και ενδείκνυται να συμπληρωθεί το παράρτημα στην απόφαση 92/588/ΕΟΚ με την κατάσταση και τους στόχους των δύο τμημάτων του αλιευτικού στόλου των υπερπόντιων τμημάτων-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο σχετικός πίνακας του πολυετούς προγράμματος προσανατολισμού του γαλλικού στόλου για την περίοδο 1993-1996 που βρίσκεται στο παράρτημα της παρούσας απόφασης, συμπεριλαμβανομένων των υποσημειώσεων, ακυρώνει και αντικαθιστά αυτόν που βρίσκεται στο παράρτημα της απόφασης 92/588/ΕΟΚ.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 10 Φεβρουαρίου 1994.

Labels: 18
4
6